## Justícia i Interior posa les seues oficines d’assistència a les víctimes del delicte a la disposició dels familiars de les persones desaparegudes o mortes en la DANA

*** El personal d’estes oficines oferix una assistència integral i acompanyament a través de professionals especialitzats**

La Conselleria de Justícia i Interior atén els familiars de les persones desaparegudes i mortes a causa de la DANA al seu pas per la província de València.

Esta atenció inclou suport psicosocial per a acompanyar els familiars durant tot el procés, des de la presentació de la denúncia per desaparició fins a les etapes posteriors, ajudant-los a superar les conseqüències traumàtiques de la tragèdia a través d’un seguiment personalitzat de la seua evolució, així com en la gestió de tràmits.

Així mateix, el personal de les oficines d’atenció a les víctimes està participant en el dispositiu d’atenció a familiars de persones desaparegudes amb la comandància de la Guàrdia Civil i el Cos de la Policia Nacional, prestant assistència i suport des del moment de la presentació de les denúncies i posteriorment durant les fases següents.

Fecha: 03/11/2024